charrua
Store norske leksikon,Historie,Verdens historie og samtidshistorie,Sør-Amerika,Folkegrupper i Sør-Amerika
Charrua var en gruppe søramerikanske urfolk som på 1600-tallet bebodde et område tilsvarende det nåværende Uruguay.
Deres språk antas å ha tilhørt makro-panoa-gruppen innenfor ge-pano-carib phylum. Charrua levde av jakt og sanking. De mange stammene, som var noe forskjellige i kulturform og dialekt, var inndelt i grupper på rundt 100 medlemmer fordelt på åtte til tolv familier. Alle voksne menn, familieoverhodene, utgjorde gruppens råd.Etter europeernes ankomst konsentrerte charrua seg om jakt på forvillet kveg. Samtidig kom de i konflikt med bosetterne, og selv om de aldri var særlig tallrike, utgjorde de likevel i 300 år en stadig trussel mot kolonistene. Etter blodige kamper døde de ut cirka 1830. Les mer i Store norske leksikon søramerikanske urfolk Uruguays historie